எதிர்ப்பு முன்னணி

இந்திய எதிர்ப்பு முன்னணி (The Resistance Front (சுருக்கமாக:TRF), இந்தியாவிற்கு எதிராக, குறிப்பாக  ஜம்மு காஷ்மீரில் இந்திய இராணுவத்தினர் மற்றும் இந்துக்கள் மீது தீவிரவாதத் தாக்குதல்களில் ஈடுபடும் ஒரு தீவிரவாத அமைப்பாகும்.  பாகிஸ்தானிலிருந்து செயல்படும் தீவிரவாத அமைப்பான லஷ்கர்-ஏ-தொய்பாவின் ஒரு பிரிவே இந்திய எதிர்ப்பு முன்னணி ஆகும். இந்த அமைப்பை இந்திய அரசு தடைசெய்யப்பட்ட தீவிரவாத அமைப்பு க அறிவித்துள்ளது. இந்தக் குழு சமயச் சிறுபான்மை மக்களான காஷ்மீர் இந்துக்கள்  உள்ளிட்ட பொதுமக்கள், அரசு ஊழியர்கள் மற்றும் இந்திய இராணுவத்தினர் மீதான தாக்குதல்களுக்கு பொறுப்பாகும். மேலும் ஜம்மு காஷ்மீரில் பணியாற்றும் இந்தியாவின் வெளி மாநில தொழிலாளர்கள், சுற்றுலாப் பயணிகள் மற்றும் வணிகம் & தொழிலதிபர்கள், உள்ளூர் அரசியல்வாதிகளைத் தாக்கி கொல்வதே இக்குழுவினரின் நோக்கமாகும்.

பாகிஸ்தானை தலைமையகமாகக் கொண்டு இயங்கும் தீவிரவாத அமைப்பான லஷ்கர்-ஏ-தொய்பாவின் கிளை அமைப்பே எதிர்ப்பு முன்னணி (The Resistance Front (TRF) ஆகும்.2019ல் ஜம்மு காஷ்மீரின் சிறப்புரிமையை நீக்கியதை எதிர்ப்பு தெரிவிக்கும் பொருட்டு, ஜம்மு காஷ்மீரில் தீவிரவாத தாக்குதல்கள் நடத்துவதற்கு லஷ்கர்-ஏ-தொய்பா மற்றும் ஹிஸ்புல் முஜாகிதீன் அமைப்புகளைச் சேர்ந்த  தீவிரவாதிகளைக் கொண்டு 2019 ஆம் ஆண்டில் எதிர்ப்பு முன்னணி நிறுவப்பட்டது. எதிர்ப்பு முன்னணியானது ஜம்மு காஷ்மீரில் மட்டும் தாக்குதல்கள் நடததுவதற்கு பயிற்சி பெற்ற ஒரு தீவிரவாத அமைப்பாகும். மத அடையாளம் கொள்ளாத இவ்வமைப்பு, ஜம்மு காஷ்மீரில் சமயச் சிறுபான்மை மக்களை குறி வைத்துக் கொல்வதே நோக்கமாகக் கொண்டுள்ளது.. இந்தக் குழு சமூக ஊடகங்களில் குறிப்பிடத்தக்க இருப்பைப் பேணுகிறது, அவற்றில் சில இந்திய ஊடகங்கள் பாகிஸ்தானுடன் தொடர்புடையவை.
எதிர்ப்பு முன்னணி அமைப்பினரின் இந்துக்கள் மீதான தாக்குதல்கள்
2024 ரியாசி தீவிரவாதிகளின் தாக்குதல்

'9 சூன் 2024 அன்று இந்தியாவின் சம்மு காசுமீர் ஒன்றியப் பகுதியில் உள்ள சிவகோரி குகைக்கோயிலில் சிவபெருமானை வழிப்பட்ட இந்துக்கள் கட்ராவில் உள்ள வைஷ்ணவ தேவி கோயிலுக்கு பேருந்தில் திரும்பிக் கொண்டிருந்த போது,  பாகிஸ்தானிலிருந்து செயல்படும் லஷ்கர்-ஏ-தொய்பாவின் கிளை அமைப்பான தி ரெசிஸ்டன்ட் ஃபிரண்டின் (The Resistance Front) தீவிரவாதிகள் பேருந்தை நிறுத்தி இந்து பக்தர்களை எம்4 துப்பாக்கிகளால் தொடர்ந்து சுட்டனர். இந்தத் தாக்குதலில் 9 இந்து பக்தர்கள் இறந்தனர். மேலும் 41 இந்து பக்தர்கள் படுகாயம் அடைந்தனர்.Reasi terror attack: NIA searches underway in two districts of J&K  இந்த தீவிரவாதத் தாக்குதலுக்கு எதிர்ப்பு முன்னணி எனும் தி ரெசிஸ்டன்ட் ஃபிரண்ட் பொறுப்பு ஏற்றது. The Resistance Front: The banned organisation behind Pahalgam terror attack 
2025 பகல்காம் தாக்குதல்

ஜம்மு காஷ்மீரின் அனந்தநாக் மாவட்டத்தில் உள்ள பகல்காம் நகரம் அருகே உள்ள பைசரன் பள்ளத்தாக்கை காண வந்த சுற்றுலாப் பயணிகளில், 28  இந்து ஆண்களை குறிவைத்து இத்தீவிரவாத அமைப்பினர் துப்பாக்கியால் சுட்டுக் கொன்றனர். மேலும் 20க்கும் மேற்பட்டோர் காயமடைந்தனர். இத்தாக்குதலுக்கு எதிர்ப்பு முன்னணி எதிர்ப்பு எனும் தி ரெசிஸ்டன்ட் ஃபிரண்ட் தீவிரவாத அமைப்பு உடனடியாகப் பொறுப்பேற்றது. What is The Resistance Front, the group claiming the deadly Kashmir attack?
தடை
இந்திய அரசு இந்த அமைப்பை ஏற்கனவே தடை செய்திருந்த நிலையில், 17 சூலை 2025 அன்று ஐக்கிய அமெரிக்கா, 2025 பகல்காம் தாக்குதலுக்கு காரணமான  எதிர்ப்பு முன்னணி அமைப்பை உலகளாவிய தீவிரவாத அமைப்பாக அறிவித்தது.U.S. designates LeT proxy behind Pahalgam attack as Foreign Terrorist Organisation and Specially Designated Global Terrorist US designates The Resistance Front as terrorist organization US labels the group accused of Pahalgam attack a ‘terrorist’ organization

 இதனையும் காண்க
 இந்தியாவில் தீவிரவாதம்
 2025 பகல்காம் தாக்குதல்
 2025 இந்தியா-பாக்கித்தான் முரண்பாடு

மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:பாக்கித்தானிய அமைப்புகள்
பகுப்பு:இந்தியாவில் தடைசெய்யப்பட்ட அமைப்புகள்
பகுப்பு:ஐக்கிய அமெரிக்காவால் தடைசெய்யப்பட்ட தீவிரவாத அமைப்புகள்